**Molėtų rajono savivaldybės taryba**

**SPRENDIMAS**

**DĖL MOLĖTŲ RAJONO SAVIVALDYBĖS tarybos 2019 m. kovo 28 d. sprendimo nr. b1-68 „dėl molėtų rajono savivaldybės JAUNIMO REIKALŲ tarybos nuostatų patvirtinimo” pakeitimo**

2023 m. birželio    d. Nr. B68-

Molėtai

**Projektas**

Vadovaudamasi Lietuvos Respublikos vietos savivaldos įstatymo 15 straipsnio 2 dalies 4 punktu, Lietuvos Respublikos jaunimo politikos pagrindų įstatymo 5 straipsnio 3 dalimi,

Molėtų rajono savivaldybės taryba  n u s p r e n d ž i a:

Pakeisti Molėtų rajono savivaldybės jaunimo reikalų tarybos nuostatus, patvirtintus Molėtų rajono savivaldybės tarybos 2019 m. kovo 28 d. sprendimu Nr. B1-68 „Dėl Molėtų rajono savivaldybės jaunimo reikalų tarybos nuostatų patvirtinimo“:

1. Pakeisti 2 punktą ir jį išdėstyti taip:

„ 2. Jaunimo reikalų taryba yra visuomeninė patariamoji institucija, lygybės principu sudaroma iš Savivaldybės administracijos, Savivaldybės tarybos, Savivaldybės vykdomosios valdžios atstovo, kuruojančio jaunimo sritį, ir Savivaldybės teritorijoje veikiančių Savivaldybės jaunimo organizacijų tarybos deleguotų atstovų (14–29 m.). Jaunimo reikalų tarybos narių skaičius yra 12.“

2. Pakeisti 14 punktą ir jį išdėstyti taip:

„14. Jaunimo 6 (šeši) atstovai atrenkami vadovaujantis Savivaldybės tarybos patvirtintu Jaunimo atstovų rinkimų organizavimo tvarkos aprašu. Savivaldybės administracijos 3 (trys atstovai) deleguojami Savivaldybės administracijos direktoriaus raštu, Savivaldybės tarybos 2 (du) atstovai (vienas iš tarybos daugumos ir vienas iš Savivaldybės tarybos mažumos) deleguojami iš Savivaldybės tarybos narių jų sutikimu, vienas vykdomosios valdžios atstovas, kuruojantis jaunimo sritį Savivaldybėje, deleguojamas Savivaldybės mero teikimu.“

 3. Pakeisti 15 punktą ir jį išdėstyti taip:

„15. Jaunimo reikalų tarybos pirmininką ir jo pavaduotoją išrenka Jaunimo reikalų tarybos nariai pirmo posėdžio metu. Jaunimo reikalų tarybos pirmininku išrinkus Savivaldybės tarybos, vykdomosios valdžios ar administracijos atstovą, Jaunimo reikalų tarybos pirmininko pavaduotoju turi būti išrinktas jaunimo atstovas. Jaunimo reikalų tarybos pirmininku išrinkus jaunimo atstovą, Jaunimo reikalų tarybos pirmininko pavaduotoju turi būti išrinktas Savivaldybės tarybos, vykdomosios valdžios ar administracijos atstovas.“.

Savivaldybės meras